फोंडेंः साकोड्डें वाठारांतल्या दोंगरार उजो लागल्ल्यान गवे धारबांदोडें तालुक्यांतल्या कुमारवाडो आनी आगलोत वाठारांतल्या लोक वस्तींत येवन बागायतींची नासाडी करपाक लागल्यात. फाटल्या कांय दिसां सावन हो प्रकार चलिल्ल्यान बागायतदाराचें लुकसाण जावपाक लागलां. गव्यांचो बंदोबस्त करपाची मागणी तांणी रानां खात्या कडेन केल्या.
 राजेंद्र देसाय हाणे आगलोत वाठारांत केल्ली ऊसकाण्याची लागवड तशेंच कुमारवाडो हांगचे भाजी आनी काळगांच्या मळ्याची गव्यानी नासाडी केल्या. ताका लागून आपलें चार लाखां परस चड रुपयाचें लुकसाण जालां अशें देसायान सांगलें. सुमार पंदरा गवे रातया बागायतींत येवून पिकाचें लुकसाण करतात अशें बागायतदारांनी सांगलें.
 राजेंद्र देसाय आनी हेर बागायतदारांनी रानां खात्याक निवेदन सादर करून गव्यांचो बंदोबस्त करपाची मागणी केल्या. लोकांक ह्या गव्यां पसून धोको उप्रासला.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 